|  |  |
| --- | --- |
| ГРБОВИ ЗА МЕМОРАНДУМ | Република СрбијаАутономна покрајина Војводина**УПРАВА ЗА КАПИТАЛНА УЛАГАЊА****АУТОНОМНЕ ПОКРАЈИНЕ ВОЈВОДИНЕ**Булевар Михајла Пупина 16, 21000 Нови СадТ: +381 21 4881 787 F: +381 21 4881 736[www.kapitalnaulaganja.vojvodina.gov.rs](http://www.kapitalnaulaganja.vojvodina.gov.rs)  |

|  |  |
| --- | --- |
|  БРОЈ: 136-404-190/2018-03 |  ДАТУМ: 03.09.2018. године |

Управа за капитална улагања Аутономне покрајине Војводине спроводи отворени поступак јавне набавке услуга – **Израда техничке документације за изградњу брзе саобраћајнице државног пута IБ реда број 12 (Нови Сад-Зрењанин) и државног пута IБ реда број 13 (Зрењанин-Борча) – Војвођанско П,** број јавне набавке 136-404-190/2017-03, а за коју су Позив за подношење понуда и Конкурсна документација објављени на Порталу јавних набавки дана 28.08.2018. године. Заинтересованo лицe je дана 29.08.2018. године доставилo Наручиоцу путем електронске поште Захтев за додатне информације и појашњења у вези са припремањем понуде.

У складу са чланом 63. став 2. и 3. Закона о јавним набавкама („Службени гласник РС“, бр.124/12, 14/2015 и 68/2015), достављамо одговоре на питање како следи:

**Питање 1:**

Наручилац не може да тражи поседовање ИСО сертификата. Ово је одлучено решењем Републицке комисије за заштиту права у поступцима јавних набавки решењем број 4-00-22/2017 датум 28.04.2016. ИСО сертификати немају никакве везе са предметом јавне набавке. Наручилац мора да избаци овај услов или да контактира Републичку комисију за заштиту права у поступцима јавних набавки како би се уверио у тачност ових навода

9001 - Да ли наручилац има интегрисан овај стандард? може да служи да документација буде лепо сложена и да лепо изгледа на око, али квалитет документације, тј њен садржај нема везе са овим стандардом

14001 - Да ли наручилац има интегрисан овај стандард? у пројектовању се овај стандард своди на то да фирма сакупља стари папир и кертриџе и преда их онима који их откупљују...и то нема везе са предметом јавне набавке

18001 - Да ли наручилац има интегрисан овај стандард? у пројектовању се овај стандард своди на то да фирма купи кутију опреме за прву помоћ и нема баш никакве везе са пројектовањем и документацијом

**Одговор Наручиоца:**

ИСО сертификати за системе управљања квалитетом се односе на гаранцију квалитета извршења/пружања услуге, што јесте суштина овако постаљеног услова.

Како ће предметну услугу извршити понуђач за наручиоца, онда је суштина да понуђач поседује тражене сертификате, и тиме пружи више гаранције наручиоцу да ће предмет јавне набавке реализовати у складу са закљученим уговором и захтевима корисника и то са мање ризика у односу на понуђаче који не испуњавају захтеве стандарда квалитета. Наведени сертификати су у пословном свету уобичајени и на тржишту велики број понуђача послује у складу са захтевима стандарда за системе управаљања квалитетом, чиме гарантују усредсређеност на корисника, поштовање законских захтева, континуирано унапређење процеса система квалитета, одржавање конкурентности на тржишту сталним прилогођавањем трендовима и улагање у људске ресурсе и стално унапређивања знања и компетентности запослених.

**Питање 2:**

Нереални су захтеви где наручилац тражи да понуђац има 60 рачунара, 60 ОС, 60 offica, 50 CAD ova и све остало што је стављено у додатним условима под бројем 4.1. Очигледно је да захтеви немају баш никакве логичке везе са предметом јавне набавке јер више од пола овога што наручилац тражи неће моћи да се искористи у овом послу. Ово је само стављено због ограничавања конкуренције и мора да се промени. Немојте да одговарате да је то да би наручилац био сигуран да ће се на време завршити посао. Не може 9 жена да роди дете за месец дана већ мора једна за 9 месеци, тако и ово...захтеви су нереални и служе само да ограниче конкуренцију.

**Одговор Наручиоца:**

Наручилац овако постављеним условом не ограничава конкуренцију, из разлога што је додатни услов у вези са техничким капацитетом дефинисан спрам предмета јавне набавке, узимајући у обзир обим, комплексност и динамику извршења услуге. Наручилац нема обавезу да услове за учешће у поступку јавне набавке дефинише на начин који омогућава сваком заинтересованом лицу да учествије у поступку јавне набавке, већ има обавезу да омогући што већу конкуренцију што је наручилац и учинио.

**Питање 3:**

У делу документације сте ставили да је понуђач обавезан да обиђе локацију. Овај услов је и дискриминаторски јер се зна да он служи само да би наручилац подобним понуђачима јавио ко им је могућа конкуренција и да би понуђачима који нису близу места извршења услуге отежао подносење понуде. Предмет јавне набавке сигурно не захтева обилазак локације, а можете ставити да обилазак може бити добровољан. Обавезан обилазак је кршење закона о јавним набавкама. Погледајте бар тендере Путева Србије, не траже обилазак локације ни за пројектовање аутопута, а не ову јавну набавку. Менице за озбиљност понуде и добро извршење посла гарантују извршење или банкарска гаранција, а не обилазак локације пре подношења понуде.

**Одговор Наручиоца:**

Наручилац сматра да је неопходан увид у постојеће стање на терену, из разлога што ће на такав начин потенцијални понуђачи бити у могућности да припреме одговарајућу понуду и у потпуности сагледају обим и комплексност услуге која је предмет јавне набавке.

Наручиоцу је познат досадашњи приступ изради пројектне документације који је искључивао обилазак локације, где су се појављивали понуђачи који нису адекватно сагледали обим и комплексност посла и самим тим су давали неадекватне понуде што је касније довело до раскида уговора или повећања трошкова.

**Питање 4:**

Заинтересовано лице тражи и детаљно и логично објашњење како је наручилац дошао до захтева који стоје у додатним условима под бројем 3, како је дошао до тога да захтева баш овај број инжењера који је захтевао?

Овим је коришћено право из закона да се указе на недостатке из конкурсне документације и да се предлози измена.

Наведене примедбе су конструктивног карактера, у циљу повећања конкуренције и успешне реализације јавне набавке. Имајући напред наведено у виду, обраћамо се наручиоцу да конкурсну документацију измени у складу са Законом о јавним набавкама поштујући основна начела у поступцима јавних набавки, како не би дошло до подношења Захтева за заштиту права понуђача, покретања прекршајног поступка, до непотребног одуговлачења поступка и ненаменског трошења буџетских средстава.

**Одговор Наручиоца:**

Наручилац овако постављеним условом не ограничава конкуренцију, из разлога што је додатни услов у вези са кадровским капацитетом дефинисан спрам предмета јавне набавке, узимајући у обзир обим, комплексност и динамику извршења услуге. Наручилац нема обавезу да услове за учешће у поступку јавне набавке дефинише на начин који омогућава сваком заинтересованом лицу да учествије у поступку јавне набавке, већ има обавезу да омогући што већу конкуренцију што је наручилац и учинио.

Комплексност предметних услуга захтева велики број стручних лица и то различитих струка, спрам тога је дефинисан и кадровски капацитет.

**КОМИСИЈА ЗА ЈАВНУ НАБАВКУ**

 **БРОЈ 136-404-190/2017-03**